Κάποια ημέρα, μπορεί να έχουμε ρομπότ τόσο έξυπνα όσο οι άνθρωποι,
με την τεχνητή νοημοσύνη, ΤΝ.
Πώς θα μπορούσε να συμβεί αυτό;
Ένας τρόπος είναι να συνεχίσουμε να φτιάχνουμε καλύτερο λογισμικό,
όπως κάνουμε εδώ και 70 χρόνια.
Με βάση τα ποσοστά προόδου, μπορεί να χρειαστεί αιώνες.
Κάποιοι λένε ότι θα συμβεί πολύ ταχύτερα,
καθώς ανακαλύπτουμε νέες μεγάλες ισχυρές θεωρίες της νοημοσύνης.
Είμαι δύσπιστος.
Αλλά, ένα τρίτο σενάριο
είναι αυτό για το οποίο θα σας μιλήσω σήμερα
Η ιδέα είναι να μετατρέψουμε τον ανθρώπινο εγκέφαλο σε λογισμικό.
Για να γίνει αυτό, θα χρειαστούμε τρεις ικανές τεχνολογίες
και καμία από αυτές δεν υπάρχει.
Πρώτον, θα χρειαστούμε πολλούς φθηνούς, γρήγορους, παράλληλους υπολογιστές.
Δεύτερον, θα χρειαστεί να σαρώσουμε μεμονωμένους ανθρώπινους εγκεφάλους
σε λεπτομερείς χωρικές και χημικές λεπτομέρειες,
για να δούμε ακριβώς ποια κελιά συνδέονται με τι, από ποιον τύπο.
Και τρίτον, θα χρειαστούμε μοντέλα υπολογιστών
για τη λειτουργία κάθε είδους εγκεφαλικού κυττάρου --
παίρνοντας σήματα εισόδου, αλλάζοντας κατάσταση μεσοδιαστήματος
και στέλνοντας σήματα εξόδου.
Εάν έχουμε αρκετά καλά μοντέλα όλων των ειδών των εγκεφαλικών κυττάρων
και ένα αρκετά καλό μοντέλο εγκεφάλου,
μπορούν να συνδυάστούν σε ένα αρκετά καλό μοντέλο ολοκληρωμένου εγκεφάλου
και αυτό το μοντέλο θα έχει την ίδια συμπεριφορά εισόδου-εξόδου όπως το αρχικό.
Έτσι, αν του μιλήσετε, ίσως σας απαντήσει.
Αν του ζητήσετε να κάνει κάτι, ίσως το κάνει.
Αν μπορούσαμε να το κάνουμε αυτό, όλα θα άλλαζαν.
Οι άνθρωποι μιλάνε γι' αυτή την ιδέα για δεκαετίες,
υπό το όνομα «μεταφορτώσεις».
Θα τις ονομάσω «ems».
Όταν μιλάνε για αυτό, λένε:
«Είναι καν εφικτό;
Εάν γινόταν, θα είχε συνείδηση ή θα ήταν μια κενή μηχανή;
Εάν φτιάξετε έναν σαν εμένα, θα είμαι εγώ ή κάποιος άλλος;»
Αυτές είναι όλες συναρπαστικές ερωτήσεις που θα τις αγνοήσω...
(Γέλια)
γιατί βλέπω μια παραμελημένη ερώτηση:
Τι θα συμβεί πραγματικά;
Έχω εμμονή με αυτήν την ερώτηση.
Πέρασα τέσσερα χρόνια προσπαθώντας να το αναλύσω,
χρησιμοποιώντας απλά ακαδημαϊκά εργαλεία, για να μαντέψω τι θα συμβεί,
και είμαι εδώ για να σας πω τι βρήκα.
Αλλά προσέξτε -
Δεν προσφέρω έμπνευση, προσφέρω ανάλυση.
Δουλειά μου είναι να σας λέω τι είναι πιθανότερο να συμβεί
αν κάναμε το παραμικρό για να το αποφύγουμε.
Αν δεν είστε τουλάχιστον λίγο ενοχλημένοι με κάτι που σας λέω,
απλά δεν δίνετε προσοχή.
(Γέλια)
Ωραία, το πρώτο πράγμα που μπορώ να σας πω
είναι ότι τα ems ζουν σε μια εικονική πραγματικότητα.
Έτσι μπορεί να μοιάζατε αν χρησιμοποιούσατε εικονική πραγματικότητα.
Και αυτό μπορεί να δείτε:
το ηλιακό φως να λάμπει στο νερό, να ακούσετε γλάρους να πετούν ψηλά,
ίσως να αισθανθείτε άνεμο στα μάγουλά σας ή να μυρίσετε θαλασσινό νερό,
με προηγμένη τεχνολογία.
Τώρα, αν περνούσατε πολύ ώρα εδώ, ίσως να θέλατε ένα ταμπλό,
όπου θα μπορούσατε να κάνετε τηλεφωνικές κλήσεις,
να πάτε σε έναν νέο εικονικό κόσμο,
να δείτε τον τραπεζικό σας λογαριασμό.
Τώρα, ενώ έτσι μπορεί να μοιάζατε αν χρησιμοποιούσατε εικονική πραγματικότητα,
έτσι μοιάζει ένα em στην εικονική πραγματικότητα.
Είναι λογισμικό που βρίσκεται κάπου σε κάποια καμπίνα.
Παρόλα αυτά, μπορεί να δει και να βιώσει τα ίδια πράγματα.
Αλλά μερικά πράγματα είναι διαφορετικά για τα ems.
Πρώτον, ενώ εσείς διαπιστώνετε ότι δεν είναι εξ ολοκλήρου πραγματικό,
το em το αισθάνεται τόσο πραγματικό όσο αισθάνεστε τώρα εσείς αυτόν το χώρο.
Επίσης, τα ems έχουν περισσότερες δυνατότητες δράσης.
Για παράδειγμα, το μυαλό σας λειτουργεί με την ίδια ταχύτητα,
αλλά ένα em μπορεί να προσθαφαιρέσει λογισμικό για να τρέξει πιο αργά ή γρήγορα
και επομένως, αν ο κόσμος γύρω τούς φαίνεται ότι πηγαίνει πολύ γρήγορα,
μπορούν απλώς να επιταχύνουν τη σκέψη τους
και ο κόσμος θα φαίνεται να επιβραδύνει.
Επιπλέον, ένα em μπορεί να κάνει ένα αντίγραφό του εκείνη τη στιγμή.
Αυτό το αντίγραφο θα θυμάται ακριβώς τα ίδια
και αν ξεκινάει με την ίδια ταχύτητα, βλέπει με την ίδια ταχύτητα,
ίσως χρειαστεί να του πει κάποιος «Είσαι ένα αντίγραφο».
Το em μπορεί να αρχειοθετήσει αντίγραφα
και με αρκετά από αυτά,
το em μπορεί να είναι αθάνατο -
κατά βάση, αν και πρακτικά δεν εφαρμόζεται.
Το em μπορεί να μετακινήσει τον εγκέφαλό του,
τον υπολογιστή που το αντιπροσωπεύει,
από μια φυσική θέση σε μια άλλη.
Τα ems μπορούν να μετακινηθούν με την ταχύτητα του φωτός
και με αυτή τη μετακίνηση
μπορούν να αλληλεπιδρούν γρηγορότερα με τα ems σε αυτή τη νέα τοποθεσία.
Μέχρι στιγμής, μίλησα για το τι μπορούν να κάνουν τα ems.
Τι επιλέγουν να κάνουν τα ems;
Για να το καταλάβουμε, πρέπει να κατανοήσουμε τρία βασικά στοιχεία.
Πρώτον...
τα ems εξ' ορισμού κάνουν ό,τι θα έκανε ο άνθρωπος που μιμούνται
αν βρισκόταν στην ίδια κατάσταση.
Έτσι, η ζωή και η συμπεριφορά τους είναι πολύ ανθρώπινες.
Είναι διαφορετικά, επειδή ζουν σε διαφορετικό κόσμο.
Δεύτερον, τα ems χρειάζονται πραγματικούς πόρους για να επιβιώσουν.
Εσείς χρειάζεστε τροφή και στέγη, αλλιώς θα πεθάνετε.
Επίσης, τα ems χρειάζονται υλισμικό, ενέργεια, ψύξη, αλλιώς δεν υφίστανται.
Για κάθε υποκειμενική στιγμή που βιώνει ένα em,
κάποιος, συνήθως το ίδιο em, πρέπει να εργαστεί για να πληρώσει γι 'αυτό.
Τρίτον, τα ems είναι φτωχά.
(Γέλια)
Το πλήθος τους αναπτύσσεται γρηγορότερα από την οικονομία τους.
που μεταφράζεται ότι οι μισθοί πέφτουν στα επίπεδα επιβίωσης των ems.
Αυτό σημαίνει ότι τα ems πρέπει να εργάζονται την περισσότερη ώρα.
Αυτό σημαίνει ότι τα ems συνήθως βλέπουν αυτό:
όμορφα και πολυτελή, αλλά γραφεία -
δουλεύουν την περισσότερη ώρα.
Το σενάριο μισθών επιβίωσης, ίσως να σας φαίνεται περίεργο,
αλλά είναι πραγματικά σύνηθες στην ανθρώπινη ιστορία.
Όλα τα άγρια ζώα έτσι επέζησαν
και ξέρουμε τι κάνει ο άνθρωπος σε αυτή την κατάσταση.
Οι άνθρωποι κάνουν ό,τι χρειάζεται για να επιβιώσουν
και βάσει αυτού μπορώ να πω τόσα πολλά για τον κόσμο των ems.
Όταν τα πλάσματα είναι πλούσια, όπως εσείς,
πρέπει να ξέρετε πολλά για αυτό που θέλουν για να καταλάβετε τι θα κάνουν.
Όταν τα πλάσματα είναι φτωχά,
κάνουν επί το πλείστον αυτό που χρειάζεται για να επιβιώσουν.
Μιλάμε για τον κόσμο των ems από την άποψη των ems -
τώρα, ας κάνουμε λίγο πίσω και ας δούμε τον κόσμο τους.
Πρώτον, ο κόσμος των ems μεγαλώνει πολύ πιο γρήγορα από τον δικό μας,
περίπου εκατό φορές γρηγορότερα.
Έτσι, οι αλλαγές που θα βιώναμε σε έναν ή δύο αιώνες
θα τις βιώσουν σε ένα ή δύο χρόνια.
Δεν θα προβάλλω αυτή την εποχή περισσότερο,
διότι εύλογα μέχρι τότε θα συμβεί κάτι άλλο, που δεν ξέρω.
Δεύτερον, η τυπική εξομοίωση τρέχει ακόμα πιο γρήγορα,
περίπου χίλιες φορές της ανθρώπινης ταχύτητας.
Έτσι βιώνουν χιλιάδες χρόνια σε ένα ή δύο έτη
και για αυτά ο κόσμος γύρω τους αλλάζει πιο αργά
από ό,τι φαίνεται να αλλάζει για εσάς.
Τρίτον, τα ems στριμώχνονται σε ένα μικρό αριθμό πυκνών πόλεων.
Δεν είναι μόνο το πώς βλέπουν τους εαυτούς τους στην εικονική πραγματικότητα,
είναι επίσης το πώς είναι σωματικά στριμωγμένα.
Σε em ταχύτητα, το φυσικό ταξίδι είναι πραγματικά οδυνηρά αργό,
έτσι οι περισσότερες πόλεις των em είναι αυτοδύναμες,
οι περισσότεροι πόλεμοι είναι στον κυβερνοχώρο
και το μεγαλύτερο μέρος της υπόλοιπης Γης μακριά από τις πόλεις em
αφήνεται στους ανθρώπους, επειδή τα ems δεν ενδιαφέρονται για αυτό.
Μιλώντας για τους ανθρώπους,
θα θέλατε να το ακούσετε αυτό.
Οι άνθρωποι πρέπει να αποσυρθούν, αμέσως, για πάντα.
Απλώς δεν μπορούν να ανταγωνιστούν.
Οι άνθρωποι κατέχουν σχεδόν τα πάντα σε αυτόν τον κόσμο.
Η οικονομία και ο πλούτος τους αναπτύσσονται πολύ γρήγορα.
Οι άνθρωποι γίνονται πλούσιοι, συλλογικά.
Όπως ξέρετε, οι περισσότεροι άνθρωποι δεν κατέχουν τόσα πολλά σήμερα,
εκτός από την ικανότητα να εργάζονται,
έτσι στο ενδιάμεσο πρέπει να αποκτήσουν επαρκή περιουσιακά στοιχεία,
ασφάλεια ή συμφωνίες κατανομής, αλλιώς μπορεί να λιμοκτονήσουν.
Συστήνω ανεπιφύλακτα να αποφύγουμε αυτό το αποτέλεσμα.
(Γέλια)
Τώρα, ίσως αναρωτηθήκατε,
γιατί τα ems να αφήσουν τους ανθρώπους;
Γιατί να μην τους σκοτώσουν;
Δείτε ότι σήμερα έχουμε πολλούς μη παραγωγικούς συνταξιούχους,
που δεν τους σκοτώνουμε και δεν παίρνουμε τα πράγματα τους.
(Γέλια)
Εν μέρει, αυτό οφείλεται στο γεγονός ότι θα διαταράξει τους κοινούς μας θεσμούς.
Άλλες ομάδες θα αναρωτιόταν ποιος θα είναι επόμενος,
έτσι εύλογα, τα ems μπορεί να μας αφήσουν να συνταξιοδοτηθούμε στην εποχή τους.
Να ανησυχείτε περισσότερο αν η εποχή των ems διαρκέσει μόνο ένα ή δύο χρόνια
και δεν ξέρετε τι θα συμβεί μετά.
Τα ems μοιάζουν πολύ με τον άνθρωπο,
αλλά όχι τον τυπικό άνθρωπο.
Το τυπικό em είναι ένα αντίγραφο μερικών εκατοντάδων παραγωγικών ανθρώπων.
Στην πραγματικότητα, είναι η ελίτ, σε σύγκριση με τον τυπικό άνθρωπο,
όπως ο τυπικός δισεκατομμυριούχος, ο Νομπελίστας,
ο χρυσός Ολυμπιονίκης, ο αρχηγός του κράτους.
Τα ems ίσως κοιτάζουν τους ανθρώπους με νοσταλγία και ευγνωμοσύνη,
αλλά όχι τόσο με σεβασμό,
όπως, αν το καλοσκεφτείτε, σκέφτεστε τους προγόνους σας.
Ξέρουμε πολλά για τη διαφορετικότητα του ανθρώπου στην παραγωγικότητα.
Με αυτά μπορούμε να προβλέψουμε τα χαρακτηριστικά τους,
για παράδειγμα, τείνουν να είναι έξυπνα, ευσυνείδητα, σκληρά,
έγγαμα, θρησκευόμενα, μεσήλικα.
Αυτά είναι τα χαρακτηριστικά των ems.
Ο κόσμος των ems περιέχει επίσης τεράστια ποικιλία.
Όχι μόνο συνεχίζει με τα περισσότερα είδη ποικιλίας του ανθρώπου,
μαζί με την ποικιλία στη βιομηχανία και τα επαγγέλματα,
έχουν επίσης πολλά νέα είδη ποικιλίας
και ένα από τα πιο σημαντικά είναι η ταχύτητα σκέψης.
Τα ems μπορούν να περάσουν από την ανθρώπινη ταχύτητα
μέχρι ένα εκατομμύριο φορές ταχύτερα
και κάτω από ένα δισεκατομμύριο φορές πιο αργή.
Τα ταχύτερα ems τείνουν να έχουν δείκτες υψηλής κατάστασης.
Ενσαρκώνουν περισσότερο πλούτο. Κερδίζουν επιχειρήματα.
Καθίζουν σε προνομιακές θέσεις.
Τα αργά ems είναι κυρίως συνταξιούχοι
και είναι σαν τα φαντάσματα της λογοτεχνίας μας.
Αν θυμάστε, τα φαντάσματα είναι τριγύρω μας -
μπορείτε να αλληλεπιδράσετε με το ανάλογο τίμημα.
Αλλά δεν ξέρουν πολλά, δεν μπορούν να επηρεάσουν πολύ
και έχουν εμμονή με το παρελθόν, άρα ποιο είναι το νόημα;
(Γέλια)
Τα ems έχουν επίσης μεγαλύτερη ποικιλία στη δομή της ζωής τους.
Αυτή είναι η ζωή σας: ξεκινάτε και τελειώνετε, πραγματικά απλά.
Αυτή είναι η ζωή ενός em,
που κάθε μέρα αποκόπτει αντίγραφα για να κάνει καθήκοντα
και στη συνέχεια να τελειώσει.
Θα μιλήσουμε περισσότερο για αυτές τις βραχυπρόθεσμες εκδόσεις σε λίγο,
αλλά είναι πολύ πιο αποδοτικές,
επειδή δεν χρειάζεται να ξεκουραστούν για την επόμενη μέρα.
Αυτό είναι πιο ευκαιριακό.
Κάνει περισσότερα αντίγραφα του εαυτού του όταν υπάρχει περισσότερη ζήτηση.
Δεν γνωρίζουν πως θα εξελιχθεί το μέλλον.
Αυτός είναι ένας σχεδιαστής em,
που σχεδιάζει ένα μεγάλο σύστημα
και στη συνέχεια σπάει διαδοχικά σε αντίγραφα που το επεξεργάζονται,
έτσι τα ems μπορεί να εφαρμόσουν μεγαλύτερα και πιο συνεπή σχέδια.
Αυτό είναι μια εξομοίωση υδραυλικού που θυμάται ότι κάθε μέρα,
τα τελευταία 20 χρόνια,
δούλευε μόνο δύο ώρες την ημέρα, μια ζωή αναψυχής.
Αλλά αυτό που πραγματικά συνέβη είναι ότι κάθε μέρα υπήρχαν χιλιάδες αντίτυπα,
καθένα από τα οποία δούλευε δύο ώρες
και μόνο ένα από αυτά πήγε στην επόμενη μέρα.
Αντικειμενικά, δουλεύουν καλά πάνω από το 99% του χρόνου.
Υποκειμενικά, θυμούνται μια ζωή αναψυχής.
(Γέλια)
Εδώ είστε εσείς. Ξεκινάτε και τελειώνετε.
Αυτό θα μπορούσε να είναι εσείς αν στην αρχή του πάρτι
πέρνατε ένα ναρκωτικό για να μην το θυμάστε
την επόμενη ημέρα.
Έμαθα ότι μερικοί άνθρωποι το κάνουν αυτό.
Προς το τέλος του πάρτι,
θα πείτε στον εαυτό σας: «Σχεδόν πεθαίνω, αυτό είναι τρομερό.
Αύριο αυτός ο άνθρωπος δεν θα είμαι εγώ, γιατί δεν θα θυμούνται τι κάνω».
Ή θα μπορούσατε να πείτε: «Θα πάω αύριο. Απλά δεν θα θυμάμαι τι έκανα».
Αυτό είναι ένα em που φτιάχνει ένα σύντομο αντίγραφο
για να κάνει ένα έργο και μετά να τερματίσει.
Έχει τις ίδιες δύο δυνατότητες στάσης.
Μπορεί να πει: «Είμαι κάτι με μικρή διάρκεια ζωής. Το μισώ αυτό».
Ή «Είμαι μέρος κάτι μεγαλύτερου που δεν θα θυμάται αυτό το κομμάτι».
Προβλέπω ότι θα έχουν τη δεύτερη στάση,
όχι επειδή είναι φιλοσοφικά σωστή, αλλά γιατί τους βοηθά να προχωρούν.
Σήμερα, αν ο πρόεδρος πει να εισβάλουμε στο Ιράκ
και ρωτήσετε «Γιατί;»
σας λένε «Κρατικό μυστικό»,
δεν ξέρετε αν θα τους εμπιστευτείτε, αλλά για τα ems,
ένα αντίγραφο σας και του προέδρου μπορούν να μπουν σε ένα χρηματοκιβώτιο,
να εξηγήσει όλους τους λόγους
και στη συνέχεια ένα μέρος του αντίγραφου σας
μπορεί να σας πει αν είστε πεπεισμένοι.
Έτσι τώρα θα ξέρετε ότι υπάρχει ένας καλός λόγος.
Ξέρω ότι είστε όλοι πρόθυμοι να αξιολογήσετε αυτόν τον κόσμο.
Είστε πρόθυμοι να αποφασίσετε αν σαν αρέσει ή όχι.
Αλλά σκεφτείτε: οι πρόγονοί σας χιλιάδες χρόνια πριν
θα αγαπούσαν ή θα μισούσαν τον κόσμο σας βάσει των αυτών που θα άκουγαν γι αυτόν,
επειδή ο κόσμος σας είναι πραγματικά περίεργος.
Πριν κρίνετε έναν παράξενο μελλοντικό κόσμο,
θα πρέπει να μάθετε πολλά για αυτόν, ίσως να διαβάσετε ένα ολόκληρο βιβλίο
και μετά, αν δεν σας αρέσει, τον αλλάζετε.
Σας ευχαριστώ.
(Χειροκρότημα)